เรื่องร้องเรียน: หน้าปากซอยจรัญสนิทวงศ์7/1 จะมีร้นอาหารอยู่ ชอบให้ลูกค้าที่มาใช้บริการจอดรถริมถนน บางช่วงก็จอดช่วงเย็นที่เป็นเวลาเลิกงานหรือเลิกเรียนทำให้รถที่ขับมาทางซ้ายต้องชะลอและต้องมาเบี่ยงออกขวาทั้งที่ช่องทางซ้ายไม่ใช่ที่จอดรถ แบบนี้สามารถจอดกันได้ด้วยหรอคะมีทำให้การจราจรติดขัดได้นะคะ อยากให้หน่วยงานหรือผู้ที่เกี่ยวข้องลงมาตรวจสอบทีคะว่าร้านมีสิทธิ์ทำแบบนี้ได้หรอค่ะหรือว่าทางเขตหรือหน่วยงานใดๆอณุญาตแล้วหรอคะ
การดำเนินการของเจ้าหน้าที่: วันที่ 23/10/65  ประชาชนร้องเรียน  บริเวณปากซอยจรัญฯ7/1 แขวงวัดท่าพระ เขตบางกอกใหญ่ กรุงเทพมหานครฯ รถจอดกีดขวางการจราจร ฝ่าย จราจร สน.บางกอกใหญ่ ได้รับเรื่อง พื้นที่ สน.บางกอกใหญ่ // บก.น.7 กรณีประชาชนให้ข้อมูลมีรถจอดบนพื้นผิวการจราจรบริเวณดังกล่าวนั้น จราจร สน.บางกอกใหญ่ได้ไปตรวจสอบบริเวณดังกล่าวตามที่ผู้แจ้งให้ข้อมูล  พบรถจอดอยู่จึงได้ว่ากล่าวตักเตือนตามอำนาจหน้าที่ไม่ให้นำรถมาจอดบริเวณดังกล่าวอีกและได้ประชาสัมพันธ์กับประชาชนบริเวณใกล้เคียงหากพบ การกระทำความผิดนำรถมาจอดบริเวณดังกล่าวอีก ถ้าหากฝ่าฝืนจะทำการจับกุมตามกฎหมาย และ สว.จร.สน.บางกอกใหญ่ได้มีคำสั่งให้กำลังจราจรที่ปฏิบัติหน้าที่บริเวณถนนจรัญสนิทวงศ์ให้กวดขันจับกุมรถจอดช่วงเวลาเร่งด่วนและให้ตรวจสอบอย่างสม่ำเสมอถ้าพบกระทำความผิดให้บังคับใช้กฎหมายอย่างเคร่งคัดเพื่อความเป็นระเบียบเรียบร้อยไม่ให้กระทบปัญหาการจราจรและทาง จราจร สน.บางกอกใหญ่ขอขอบพระคุณประชาชนที่ให้ข้อมูล
ความเห็นของผู้แจ้ง: ดีเยี่ยมแต่ใช้เวลาในการจัดการนานไปนิดจ้ะ
พื้นที่: แขวงวัดท่าพระ เขตบางกอกใหญ่ กรุงเทพมหานคร